
CVP IS priemonėmis

KVIETIMAS PATEIKTI PASIŪLYMĄ DĖL STIKLO IR KITŲ PRIEMONIŲ, SKIRTŲ LABORATORIJOS DARBUI PIRKIMO

Viešoji įstaiga Klaipėdos universiteto ligoninė (toliau – Perkančioji organizacija), vadovaudamasi Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr.1S-97, prašo pateikti pasiūlymą dėl stiklo ir kitų priemonių, skirtų laboratorijos darbui (toliau – prekės) pirkimo. Reikalavimai perkamoms paslaugoms nurodyti 1 priede „Pasiūlymo forma ir Techninė specifikacija“, 3 priede „Sutarties projektas“. 
Tiekėjas gali pateikti tik vieną pasiūlymą (Pasiūlymo forma pateikiama šio kvietimo 1 priede). Jei Tiekėjas pateikia daugiau kaip vieną pasiūlymą, visi tokie pasiūlymai bus atmesti. Alternatyvių pasiūlymų pateikti neleidžiama. Pirkimo objektas neskirstomas į  dalis. Pasiūlymas turi galioti ne trumpiau nei 60 dienų. Pasiūlymas neprivalo būti pasirašytas nei fiziniu, nei elektroniniu parašu. Tiekėjas, prisijungdamas prie CVP IS, save identifikuoja ir pateikdamas pasiūlymą, patvirtina, kad jo pasiūlymas atitinka nustatytus reikalavimus. Jei pasiūlymą CVP IS pateikė (įkėlė) ne tiekėjo vadovas, darbuotojas turi turėti tokias teises (pateikiamas įgaliojimas). Perkančiajai organizacijai kilus abejonių dėl dokumentų teisių pateikti pasiūlymą turėjimo, ji turi teisę prašyti pateikti papildomus dokumentus. Bendra pasiūlymo kaina (sąnaudos) su PVM  turi būti nurodoma dviejų skaičių po kablelio tikslumu. Šią kainą sudarančios kainos sudedamosios dalys ar įkainiai gali būti išreikštos neribojant skaičių po kablelio kiekio. Į pasiūlymo kainą turi būti įskaityti visi teikėjo mokami mokesčiai ir visos teikėjo patiriamos su pasiūlymo rengimu ir su pirkimo sutarties vykdymu susijusios, tame tarpe atsiskaitymo dokumentų pateikimo per informacinę sistemą, išlaidos.
Vykdomas žaliasis pirkimas. Prekės turi atitikti šio Kvietimo prieduose nustatytus reikalavimus dėl žaliųjų viešųjų pirkimų. 
Tiekėjas turi pateikti:
1. Užpildytą Pasiūlymo formą ir techninę specifikaciją (šio Kvietimo 1 priedas); 
2. Užpildytą deklaraciją dėl VPĮ 46 str. 21 nuostatos (šio Kvietimo 2 priedas); 
3. Siūlomų prekių gamintojo parengtus dokumentus, nurodytus 1 priede „Techninė specifikacija“, patvirtinančius atitiktį nustatytiems reikalavimams, t. y. tiekėjas privalo pateikti siūlomų prekių gamintojo katalogus/ bukletus/ brošiūras, naudojimo instrukcijas, techninius aprašus ir/arba kitus siūlomų prekių gamintojo parengtus dokumentus, kuriuose būtų siūlomos prekės vaizdas (nuotraukos, brėžiniai ar pan., jei taikoma) su išsamiu siūlomų prekių techninių charakteristikų aprašymu - prekės pavadinimu, modeliu (jei yra), gamintoju, kilmės šalimi, techninėmis charakteristikomis, prekių kodais (jei taikoma) bei visa informacija, pagrindžiančia prekės atitikimą reikalavimams, nurodytiems Pirkimo sąlygų 1 priedas „Pasiūlymo forma“ lentelėje. Prekės atitiktį pagrindžiantys dokumentai gali būti teikiami originalo kalba, kartu pateikiant jų vertimą į lietuvių kalbą. Vertimo pateikti nereikia, jeigu dokumente vartojami visuotinai suprantami terminai arba dokumento turinys yra aiškus ir nekeliantis abejonių dėl jo reikšmės. Perkančioji organizacija pasilieka teisę pareikalauti vertimo, jei tai būtina dokumento turiniui tinkamai įvertinti. Siūlomų prekių gamintojo kataloguose/ bukletuose/ brošiūrose, techniniuose aprašuose ir/arba kituose siūlomų prekių gamintojo parengtuose dokumentuose privalo būti pažymėta, kurį techninės specifikacijos lentelės parametrą patvirtina nurodytas parametras, o šių pirkimo sąlygų 1 priedo techninės specifikacijos lentelėje nurodomas dokumento puslapis.
Pastaba. Tuo atveju, jeigu tiekėjo pateiktoje prekės gamintojo dokumentacijoje nėra prekės atitikties patvirtinančios informacijos, tiekėjas privalo pateikti prekės gamintojo arba jo įgalioto atstovo (tiekėjo deklaracija nėra lygiavertis dokumentas) raštiškus patvirtinimus (pvz., prekės gamintojo atitikties deklaraciją ar eksploatacinių savybių deklaraciją) ar kitus atitiktį reikalavimams įrodančius dokumentus (informaciją), kad Perkančioji organizacija galėtų įsitikinti siūlomos prekės atitiktimi nustatytiems reikalavimams.

4. Dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti.
5. Tiekėjų siūlomos prekės turi turėti CE ženklinimą (su pasiūlymu pateikti galiojantį sertifikatą).
Pasiūlymų nagrinėjimo, vertinimo ir palyginimo procedūras atlieka pirkimo organizatorius, tiekėjams ar jų įgaliotiems atstovams nedalyvaujant, vadovaudamasis Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr.1S-97.
Sutartis bus sudaroma 38 mėn.  Tiekėjas pagal atskirą užsakymą įsipareigoja pristatyti Prekes ne vėliau kaip per 5 darbo dienas nuo užsakymo pateikimo dienos šiuo adresu: VšĮ Klaipėdos universiteto ligoninė,  Liepojos g. 41, Klaipėda LT-92288, Klaipėda.
Apmokėjimas: bankiniu pavedimu per 60 kalendorinių dienų nuo paslaugų atlikimo ir sąskaitos – faktūros gavimo perkančiojoje organizacijoje dienos. Išankstinių (avansinių) apmokėjimų perkančioji organizacija nenumato.
Pasiūlymų vertinimo kriterijus -  kaina. 
2025-02-01 įsigaliojo nauja VPĮ 46 str. 21 nuostata (Lietuvos Respublikos viešųjų pirkimų įstatymo Nr. I-1491 46 straipsnio pakeitimo įstatymas) (toliau - VPĮ), kad „perkančioji organizacija pašalina tiekėją iš pirkimo procedūros, jeigu tiekėjas yra neatlikęs jam teismo sprendimu paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose“. VPĮ 46 str. 21 d. nurodytas tiekėjų pašalinimo pagrindas turi būti taikomas tiek nuo 2025-02-01 naujai pradedamuose pirkimuose, tiek pirkimuose, kurie jau yra pradėti, bet iki šios datos neužbaigti.
Vadovaujantis VPĮ 46 straipsnio pakeitimu, tiekėjas dalyvaujantis pirkime turi pateikti deklaraciją, kurioje nurodyta reikalaujama informacija. 
Tiekėjas pasiūlyme turi nurodyti pasitelkiamus subtiekėjus. 
Jeigu tiekėjas numato pirkimo sutarties vykdymui pasitelkti subtiekėjus, pasiūlyme turi nurodyti kokia Sutarties daliai ir kokius Subtiekėjus, jeigu jie yra žinomi, jis ketina pasitelkti. Pasitelkiamas (-i) subtiekėjas (-ai) turi atitikti nustatytus kvalifikacijos reikalavimus atitinkamai pagal prisiimamus įsipareigojimus vykdant pirkimo sutartį. 
Vadovaudamasi Viešųjų pirkimų įstatymo 86 str. 9 d. perkančioji organizacija laimėjusio dalyvio pasiūlymą, sudarytą pirkimo sutartį, preliminariąją sutartį ir šių sutarčių pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus tiekėjo komercinius interesus arba turėtų neigiamą poveikį tiekėjų konkurencijai Viešųjų pirkimų tarnybos nustatyta tvarka turi paskelbti Centrinėje viešųjų pirkimų informacinėje sistemoje. Atsižvelgiant į tai, tiekėjai, vadovaudamiesi Viešųjų pirkimų įstatymo 20 str. 2 d. pasiūlyme turi nurodyti, kokia pasiūlyme pateikta informacija yra konfidenciali. Konfidencialią informaciją ir/ar dokumentus tiekėjas nurodo pasiūlymo formoje (šio kvietimo 1 priede).
Viešojo pirkimo-pardavimo sutarties šalių teisės ir pareigos, pirkimo objektas, kaina, atsiskaitymų ir mokėjimo tvarka, prievolių įvykdymo terminai, prievolių įvykdymo užtikrinimas, ginčų sprendimo tvarka, sutarties nutraukimo tvarka, sutarties galiojimas, nurodyta sutarties projekte (šio kvietimo 3 priedas).
Pasiūlymus prašome pateikti iki 2026 m. spalio 1 d. 10 val. CVP IS priemonėmis. 

PRIDEDAMA:
1. Pasiūlymo forma ir techninė specifikacija;
2. Laisvos formos deklaraciją dėl VPĮ 46 str. 21 nuostatos;
3. Viešojo pirkimo – pardavimo sutarties projektas.

